**Fra:** Hildonen, Lill Margrethe <fmnolhi@fylkesmannen.no>

**Sendt:** 24. august 2018 09:33

**Til:** Postmottak Flakstad kommune

**Emne:** Fylkesmannens uttalelse - Detaljregulering for Kåkeren fritidsanlegg (deres ref.:18/2291).

Det vises til høring datert 10.08.2018 av detaljregulering for Kåkeren fritidsanlegg (deres ref.:18/2291).

Fylkesmannen har med virkning fra 01.01.18 blitt delegert myndighet til å samordne innsigelser fra regionale statsetater til kommunale arealplaner etter plan‐ og bygningsloven. Vi har til denne plan ikke mottatt noen innsigelser.

# Fylkesmannen har følgende beredskapsfaglige uttalelse:

I planbestemmelsen, punkt 1.1.d settes minimum høyde for innendørs gulv til C +3,0 meter. Det skrives ikke noe sted verken i planbestemmelse eller planbeskrivelse hvilken høyde C referer til. Siden det kan operes med ulike høydereferanser er det fint om det kan opplyses om hvilket system som legges til grunn.

I ROS-analyse er data for anbefalte byggehøyder hentet fra kartverket sitt kartverktøy sehavniva. Her er det lagt til grunn en høyde på fremtidig stormflo på 276 cm over NN2000. Dette virker noe lavt med tanke på anbefalte byggehøyder for Vestfjordsiden av Flakstad kommune (Flakstad sør).

Etter å ha sjekket data som ligger ute på kartverket sin kartportal viser det seg at det er en mulig feil i kartet for sørlige del av Flakstad kommune, da dataene for Flakstad kommune er lavere enn for nabokommunene i nord og sør. I data som DSB har presentert i sitt veiledningsmateriale og som Fylkesmannen har publisert på sine nettsider så ligger anbefalte planleggingshøyder for sikkerhetsklasse 2 på 332 cm over NN2000 for Flakstad sør. Det er denne høyden som skal legges til grunn ved planlegging i området. Data og veileder finnes her: <https://www.fylkesmannen.no/nn/Nordland/Plan-og-bygg/Arealforvaltning/Havnivastigning-2017/>.

Fylkesmannen anbefaler derfor at høyde for gulvnivå settes til 3,5 meter over NN2000. Skal dette settes lavere må det sannsynliggjøres at fremtidig stormflonivå blir lavere i Kåkeren-området enn det som er beregnet tidligere. Fylkesmannen vil i eget brev til Statens kartverk gjøre dem oppmerksom på mulig feil i deres kartverktøy slik at vi får korrekte høyder for Flakstad kommune.

*Saksbehandler: Asgeir Jordbru, Kommunal- og beredskapsavdelinga*

Med hilsen

Lill Margrethe Hildonen
seniorrådgiver || kommunal- og beredskapsavdelinga
Fylkesmannen i Nordland

tlf: 75 53 16 28
fmnolhi@fylkesmannen.no

[**www.fmno.no**](http://www.fmno.no/)

[www.twitter.com/FMNordland](http://www.twitter.com/FMNordland) || [www.facebook.com/FylkesmannenNO](http://www.facebook.com/FylkesmannenNO)